# Cardinal Stepinac Village

### Izvor: Wikipedija

Cardinal Stepinac Village, upravna zgrada nakon završene izgradnje 1992.

Cardinal Stepinac Village (Naselje kardinala Stepinca) ime je za starački dom i njegovalište kojeg su izgradili Australski Hrvati u zapadnom sydneyskom predgrađu St Johns Park. Trenutni glavni ravnatelj (CEO) je gosp. Mate Smolčić. Za naselje se brine Australian Croatian Cardinal Stepinac Association Incorporated, i osnovano je 26. siječnja 1986. Naselje kardinala Stepinca nalazi se pokraj Hrvatskog katoličkog centra Sv. Nikola Tavelić, St. John's Park.

## [uredi] Povijest

Cardinal Stepinac Village nastao je kao plod rada Australian Croatian Cardinal Stepinac Association Incorporated te mnogih pojedinaca i udruženja. Osnovna svrha naselja bio je zbrinjavanje strarijh članova hrvatske zajednice u Australiji, jer je uvjerenje mnogih bilo da mnogi se neće vratiti nazad u svoju rodnu zemlju. Nakon osnutka krovne organizacije (Australian Croatian Cardinal Stepinac Association Incorporated) pokreće se na rad u lobiranju Savezne Vlade NSW-a da se po mogućnosti kupi susjedna zemlja do novoizgrađene crkve, na kojoj je po urbanističkom planu trebala izgraditi osnovna škola. Svojim uspješnim lobiranjem, hrvatska zajednica je uspjela obezbjediti zemlju 1988. koju je dodijelila tadašnja laburistička vlada na čijem je čelu bio premijer Barrie Unsworth po obećanju prijašnjeg premijera Neville Wrana. Nakon izrade strategijskog plana, pristupa se izgradnji hostela koja se uspješno završila 1992. Nekoliko godina kasnije pristupa se izgradnji njegovališta. Kamen temeljac za ovu zgradu položio je tadašnji ministar za useljeništvo i multikulturu Phillip Ruddock u veljači 1998., dok je skoro završenu zgradu blagoslovio zagrebački nadbiskup Josip Bozanić. Nakon dobivanja certifikacije za rad od državne službe za njegu, njegovalište prima prve štićenike 15. ožuljka 1998., dok su svi kreveti (58) bili popunjeni za mjesec dana. Njegovalište je svećano otvorio australski premijer John Howard 6. lipnja 1999., ispred 6000 članova hrvatske zajednice u Australiji, lokalnih političara i medije. Financiranje ovog projekta u večini je pokrila hrvatska zajednica u Australiji. Federalna vlada potpomogla je ovaj projekt tako što je položila $1 za svaka tri dolara koje je zajednica uspjela skupiti.

## [uredi] Karitativan i humanitarni rad

Australian Croatian Cardinal Stepinac Association Inc. je poznato i po svom karitativnom i humanitarnom radu u Australiji, ponajviše po Australia Day Appeal, kada se donacije sakupljaju za posebne akcije: žrtve u azijskom tsunamiju, požare, pomoć djeci oboljelih od raka. U zadnjih 10 godina, skupilo se preko $137,000.[1] [2] [3][4]

## [uredi] Poveznice

- Alojzije Stepinac

## [uredi] Reference

1. ↑ Izvještaj u Australskom Federalnom Parlamentu o radu Cardinal Stepinac Villagea 1998, str. 4531 http://www.aph.gov.au/hansard/reps/dailys/dr020698.pdf
2. ↑ Izvještaj u Australskom Federalnom Parlamentu o radu Cardinal Stepinac Villagea 2005, str. 157, http://www.aph.gov.au/hansard/reps/dailys/dr100205.pdf
3. ↑ Izvještaj u Australskom Federalnom Parlamentu o radu Cardinal Stepinac Villagea, 2006, str. 54,http://wopared.aph.gov.au/Hansard/reps/dailys/dr080206.pdf
4. ↑ Izvještaj u Australskom Federalnom Parlamentu o radu Cardinal Stepinac Villagea, 2007, str. 84,http://www.aph.gov.au/hansard/reps/dailys/dr210507.pdf

## [uredi] Vanjske poveznice

- Službene stranice Cardinal Stepinac Village
- Službene stranice Cardinal Stepinac Village na domeni AU
- Izvještaj o proširenju naselja u vrijednosti od AUD$2.5 milijuna
- Sydneysko naselje Kardinala Stepinca Alojzija Stepinaca dobio pohvalu u australskom saveznom parlamentu

Dobavljeno iz "http://hr.wikipedia.org../../../c/a/r/Cardinal_Stepinac_Village_4c83.html"

Kategorije: Hrvati u Australiji | Građevine u Australiji | Katoličanstvo

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English